માધુરીઃ હિટ ફિલ્મથી સારું લાગે એ વિષે બે મત નથી. પરંતુ બધા જ ટ્રેડ મેગેઝિનો લઈને ટિકિટબારીના આંકડાઓ તપાસતી હું ન જ બેસી શકું. સફળતા જેવી સફળ બીજી કોઈ ચીજ નથી એટલે મનેય સફળતા મહત્વની તો લાગે જ છે. પરંતુ કારકિર્દીની શરૂઆતમાં જ મેં નિષ્ફળતાનો સામનો કર્યો હોવાથી સફળતાનો કેફ મને ચડ્યો નથી. એને લીધે જ હું છકી નથી ગઈ. પડતીનો અર્થ હું બરાબર જાણું છું તેથી કોઈની સાથે ઉદ્ધતાઈભર્યું વર્તન કરતી નથી. ભૂતકાળમાં મારા પ્રત્યે ઉદ્ધતાઈ દાખવનાર પ્રત્યે પણ હું ઉદ્ધત થઈ શકતી નથી. હું ભૂલી શકતી નથી પરંતુ માફ જરૂર કરી દઉં છું.